Á efnisskránni er strengjakvartett eftir hinn unga Mozart sem er fullur af gleði og lífskrafti og hinn þekkti og dáði Klarinettukvintett sem hefur oftsinnis heyrst á kertaljósatónleikum Camerarctica . Að venju lýkur tónleikunum á því að Camerarctica leikur jólasálminn góða ” Í dag er glatt í döprum hjörtum ” , sem er úr Töfraflautunni eftir Mozart . Tónleikarnir verða sem hér segir : Í Hafnarfjarðarkirkju , fimmtudagskvöldið 19. desember , Kópavogskirkju , föstudagskvöldið 20. desember , Garðakirkju , laugardagskvöldið 21. desember og loks í Dómkirkjunni í Reykjavík , sunnudagskvöldið 22. desember . Tónleikarnir eru klukkustundarlangir og hefjast þeir allir klukkan 21.00 . Aðgangseyrir er kr. 3500 , og kr. 2500 fyrir nemendur og eldri borgara . . Frítt er inn fyrir börn . Miðasala við innganginn og á Tix.is